**Referat af generalforsamling torsdag d. 13/3-2025 på Herstedlund Skole.**

* **1) Dirigent:** Lars Sejergaard

**Referent:** Betina Loos

**Godkendelse af dagsorden**

* **2)Bestyrelsens beretning ved Alice Holse for 2024:**

Der er i 2024 afholdt 5 bestyrelsesmøder.

Planstrategien i Albertslund Kommune er en 12-års plan. Den bliver revideret hvert 4. år hvor der bliver sat en retning og en revidering af kommunens plan og strategi.

Der er sendt høringssvar fra bestyrelsen vedrørende landsbyen og fremadrettede bygninger på Hyldagergrunden/kvarteret og parkeringspladser som kan blive et stort problem samt støjproblematikken fra motorvejen. I forvejen er der parkeringsproblemer især med de mange gæster og besøgende på Dyregården. Det er ønskværdigt, at al biltrafik kommer væk fra cykel/gangsti mod Hyldagerbakker (også til pensionisthaverne). Der opfordres til, hvis man oplever trafikproblemer og parkeringsproblemer at ringe til politiet.

Vi ønsker at være på forkant i forhold til kommende byggeri.

I forhold til evt kommende byggeri på Vridsløsestræde grunden, som ejes af HRH ligger der allerede en godkendt plan i lokalplanen for landsbyen.

I forhold til renovering af Toften forventes det at blive færdigt i 2028.

Bestyrelsen har skrevet til kontaktpersonen Torben Henningsen vedr klager over støj, kraftigt lys, spot og asbest. Svaret er, at asbest behandles og bortskaffes efter givne regler fra Arbejdstilsynet.

Der arbejdes normalt mellem kl 8-16 i hverdage. Det opleves dog, at der bliver arbejdet fra omkring kl 7 og indimellem også i weekenderne hvilket er en undtagelse. Spot slukker fra nu af grundet årstiden. Vedr det kraftige lys fra Museumsgrunden venter vi stadig på svar.

**Nyt fra Brugergruppen:**

Der er kommet blødere vand i Albertslund. Verdensmålscenteret har udfærdiget ’’Tips og Tricks’’ til brug af blødere vand i dagligdagen. Links er lagt på vores hjemmeside.

Vedr app ’’Giv et Praj’’ opfordres der til at bruge app.

Der fokuseres på affaldssortering og evaluering af affaldsbeholdere. Renovationen stiger pr 1/1-2025 i Albertslund. Der er kommet flere el-skraldebiler.

Der fokuseres på støj i Albertslund kommune. Der påtænkes støjsvag asfaltering på ring 4. Vedr støj fra motorvejen er der sendt og anmodet om støjværn på motorvejsbro over Roskildevej.

I landsbyen er er Hyldager Hallen blevet malet sort, hvilket falder godt ind i landsbymiljøet.

Der er blevet etableret et bogbytteskab på Sprøjtehusstræde. Masser af gode bøger, som bare kan tages med hjem. Lige nu står det tomt pga fugt og sultne mus. Det bliver dog klar til foråret igen.

Der er kommet ny webmaster Bo Lau Færge som har afløst Henning Holse. Vi siger tak til Henning og velkommen til Bo.

Fællesskaber i landsbyen virker til at udvikle sig, hvilket vi gerne vil støtte op omkring og holde fast i.

Der har været god tilslutning til Grøn Dag, hvor der var mange fremmødte og der blev sluttet af med pizza og drikkelse og hyggeligt samvær. Der var 22 deltagere.

Ladies evening var der 20 deltagere.

Høstfest er en succes og der var 30 deltagere.

Nytårskur var der 10 deltagere.

Ved sidste generalforsamling var der 20-25 fremmødte og her i 2025 var der 20 fremmødte.

Der er i 2024 kommet nye tiltag i form af fælles klimafællesspisning med 17 deltagere.

Noget nyt der er kommet til er vores juletræstænding med gløgg og æbleskiver. Det var et stort tilløbsstykke med mange familier. Denne tradition fortsætter fremadrettet.

* **3) Forelæggelse og godkendelse af regnskab for 2024:** Er godkendt uden anmærkninger og indvendinger.

**Forslag fa medlemmer og bestyrelse:**

**Forslag fra medlemmer:**

Drøftelse af støjproblemer og generel larm fra motorvejsbroen på Roskildevej. Støj fra Hedemarken og Toften.

Bekymring for Hyldagerkvarteret. Hvornår bygges der? Grunden er endnu ikke solgt.

HRH som ejer grunden på Vridsløsestræde er der spørgsmål om hvad der skal sker ud i fremtiden. Det er er uvist hvad der skal ske derovre fremover. Udlejning/nybyggeri? For flere år siden er der en godkendt byggeplan på grunden, der ligger i lokalplanen for Gl. Vridsløse.

**Forslag fra bestyrelsen:**

Fastsættelse af kontingent pr husstand på 200 kr for 2025 er godkendt. Betaling senest d. 1/5-2025.

Grøn Dag søndag d. 4/5-2025 er godkendt.

Fælles klimafællesspisning torsdag d. 24/4-2025 på Dyregården.

**Udvalg nedsættes:**

**Ladies evening:** Alice Holse, Connie Krøyer, og Susanne Petersen(Hyldagervænge).

**Høstfest:** Tom Rossum, Lars Sejergaard, Micki Krøyer og Esben Andersen.

**Bogbytteskab:** Connie Krøyer og Unni Gren Rossum.

**Fælles klimafællesspisning:** Susanne Wester og Ole Larsen samt bestyrelsen.

**Grøn Dag:** Bestyrelsen.

Museumsgrunden er sat på standby indtil renoveringen af Toften afsluttes.

**Valg af bestyrelsesmedlemmer:**

Umar Jawaid og Betina Loos er genvalgt.

Jørgen Færch Knudsen fratræder. Tak til Jørgen for samarbejdet.

**Suppleant:** Flemming Levin Andersen er genvalgt.

**Revisor:** Alex Morthorst er genvalgt.

* **6) Eventuelt:**

Esben Andersen: Vi har rotter i landsbyen. Foreslår begrænsning af fodring af fugle pga det medfører øgning af rottebestanden. Der opfordres til at samle nedfaldne æbler op.

Generelt opfordres det til at melde det til kommunen. Man kan gøre det på ’’Rottebekæmpelsealbertslund.dk’’ Der bliver lagt link på hjemmesiden. Når det er meldt, kommer rottefængeren.

Der er nogle, der har brugt deres forsikringsselskab til at komme ud en gang årligt og tjekke deres rør i haven.

Susanne Petersen: På Dyregårdens parkeringsplads foregår der ’’lusket’’ ting derovre om aftenen og natten. Det er utrygt for os der bor i landsbyen. Man kan kontakte en SSP medarbejder eller politiet kan kontaktes på et direkte nr 114, så kommer de med det samme.